Jonathan Lethem

Jonathan Allen Lethem (født 19. februar 1964 i New York, USA) er en amerikansk forfatter.

Letham vokste opp i Brooklyn, New York. Hans far var avant-garde billedkunstneren Richard Brown Lethem. Moren, en politisk aktivist, døde av kreft da han var 14 år gammel. Lethem beskriver selv foreldrene som «artister, radikalere og bohemer».

Lethem gikk ved the High School for Music and Art i New York. Deretter begynte han ved Bennington College i Vermont, men droppet ut etter første semester til fordel for skrivingen. Han haiket over kontinentet til California, hvor han tok strøjobber og skrev på kveldstid. Ti år senere hadde han fremdeles bare publisert noen noveller. Den første romanen, Gun with occasional music, en blanding av science fiction og krim i Raymond Chandlers ånd, kom i 1995. Boken nådde opp som finalist ved The Nebula Award utdelingen samme år. Året etter flyttet Lethem tilbake til Brooklyn, hvor han fremdeles bor og arbeider.

Lethems forfatterskap spenner over mange genrer, og er har innbragt ham flere prestisjefulle priser – inklusive The World Fantasy Award og The Gold Dagger. I 1997 var han den eneste forfatteren Newsweek tok med på sin «100 People for the New Century»-liste. I 2005 ble han opptatt i The MacArthur Fellows Program, en pris på 500 000 USD som årlig tildeles «personer som uavhengig av yrke eller arbeidsområde har vist seg usedvanlig fortjenstefulle og løfterike med hensyn på fortsatt fremragende skapende arbeide».

Bibliografi 
 Gun, with Occasional Music (1994)	
 Amnesia Moon (1995)
 The Wall of the Sky, The Wall of the Eye – novellesamling (1996)
 As She Climbed Across the Table (1997)	
 Girl in Landscape (1998)	
 Motherless Brooklyn (1999)
 Kafka Americana – novellesamling (1999) (sammen med Carter Scholz)
 This Shape We're In – kortroman (2000)	
 The Fortress of Solitude (2003)
 Men and Cartoons – novellesamling (2004)
 How We Got Insipid – novellesamling (2006)
 You Don't Love Me Yet (2007)

Oversettelser til norsk

Priser og utmerkelser 
 The Locus Award for Best First Novel 1995, for Gun, with Occcasional Music
 The Crawford Fantasy Award 1995, for Gun, with Occcasional Music
 The World Fantasy Award for beste novellesamling 1997, for The Wall of the Sky, The Wall of the Eye
 Novel of the Year (utdelt av Esquire Magazine) 1999, for Motherless Brooklyn
 The Salon Book Award 1999, for Motherless Brooklyn
 The Gold Dagger 2000, for Motherless Brooklyn
 U.S. National Book Critics Circle Award 2000, for Motherless Brooklyn
 MacArthur Fellowship 2005

Referanser

Eksterne lenker 
 
 
  The MacArthur Fellowship: Jonathan Lethem
  Interview med Jonathan Lethem
  SFSite: Interview med Jonathan Lethem
  Interview med Jonathan Lethem
  The Fortress of Brooklyn (artikkel)
  Jonathan Lethem m.fl. om musikk og litteratur
  Fantasticfiction: Jonathan Lethem (bøker og bokomslag)

Forfattere fra USA
Science fiction-forfattere fra USA
Personer fra New York City